ErgazomenoiEleftherosTipos: Πιεστικό το πρόβλημα των δημοτικών σταθμών...
Ξαναπιάνοντας το νήμα από εκεί που το άφησε η πρόωρη προκήρυξη των εκλογών και με το ζήτημα των δημοτικών Ρ/Σ να γίνεται πλέον ιδιαίτερα πιεστικό, (αφού η όποια ρύθμιση θα διέσωζε το υφιστάμενο καθεστώς πρέπει να ψηφισθεί έως τις 31/12), οι εκπρόσωποι των 4 δημοτικών σταθμών της Αττικής συναντηθήκαμε σήμερα στα γραφεία της ΠΟΕΣΥ και συντάξαμε την συνημμένη επιστολή, η οποία ήδη βρίσκεται στα γραφεία των υπουργών Ραγκούση, Ρέππα, Παμπούκη και Πεταλωτή (ο οποίος ως βουλευτής της αντιπολίτευσης είχε καταθέσει ερώτηση για τηνυπόθεσή μας).Το κύριο βάρος της διαπραγμάτευσης λογικά θα το έχει ο πρώτος εξ αυτών, ο οποίος στο σημερινό του ραντεβού με το προεδρείο της ΚΕΔΚΕ δήλωσε, απ' ό,τι μαθαίνουμε, ανενημέρωτος και ζήτησε το σχετικό φάκελο.Εννοείται ότι οι όποιες, "φιλικές" προς τη ρύθμιση που επιδιώκαμε, δηλώσεις αρμόδιων στελεχών του ΠΑΣΟΚ και της μειοψηφίας της ΚΕΔΚΕ σε ανύποπτο προεκλογικό χρόνο, δεν προεξοφλούν και τη στάση της τωρινής κυβέρνησης, οπότε χρειάζεται επαγρύπνηση.Η δημοτική αρχή από την πλευρά της, αν κρίνουμε από πρόσφατες δημόσιες τοποθετήσεις του Δημάρχου και του προέδρου της ΔΕΡΑ, φέρεται αποφασισμένη να διεκδικήσει μια ρύθμιση εντός του έτους. Πάντως το business plan της ΔΕΡΑ για το επόμενο έτος περιλαμβάνει "καλού κακού" δύο εκδοχές: μία για το υφιστάμενο καθεστώς και μία για καθεστώς Α.Ε...Έπεται συνέχεια.Κώστας Ράπτης, εκπρόσωπος των συντακτών του 984
ΔΕΡΑ,
Όταν λέτε εργαζόμενοι ελεύθερου τύπου, ποιους ακριβώς εννοείτε; Θα μας ενδιέφερε να μάθουμε ποιοι γράφουν σε αυτό το μπλογκ, ποιοι έχουν μεταφερθεί στον city, ποιοι στο veto και ποιοι παρέμειναν στον ελεύθερο τύπο που από ό,τι ξέρω πρόκειται να βγει ξανά στα περίπτερα. Δεν μπορείτε να μιλάτε εξ ονόματος όλων
Το μπλογκ αυτό δημιουργήθηκε και εκφράζει ανθρώπους οι οποίοι ήταν εργαζόμενοι στον ΕΤ μέχρι την ημέρα που έκλεισε αυτή η εφημερίδα, στις 22-06-2009. Ανεξαρτήτως της επαγγελματικής πορείας που ακολούθησε ο καθένας μας έκτοτε, έχουμε και θα διατηρούμε πάντοτε αυτή την ιδιότητα
20 Οκτωβρίου 2009 - 1:42 μ.μ.